**SELETUSKIRI**

Linna/Vallavolikogu määruse eelnõu “Võru maakonna arengustrateegia 2035+ Lisa-3 Tegevuskavad“ uuendamise juurde.

**Sissejuhatus**

Kohaliku omavalitsuse korralduse seaduse § 374 lõike 2 järgi peab maakonna arengustrateegial olema tegevuskava või valdkondlikud tegevuskavad, mis ei pea hõlmama kogu arengustrateegia kehtivuse perioodi.

Määrus kehtestatakse kohaliku omavalitsuse korralduse seaduse § 374 lõigete 2 ja 3 alusel ning arvestades sama seaduse § 374 lõiget 6.

Arengustrateegia ja sellega seotud tegevuskava uuendamise protsessi koordineeris SA Võrumaa Arenduskeskus.

Võru maakonna arengustrateegia 2035+ tegevuskava uuendamise eelnõu avalik väljapanek toimus ajavahemikul ……………………….

Arengustrateegia tegevuskava uuendamise materjalid olid kättesaadavad maakonna kohalike omavalitsuste ja SA Võrumaa Arenduskeskuse veebilehtedel.

**Eelnõu sisu**

Võru maakonna arengustrateegias kokku lepitud valdkondlike eesmärkide täitmiseks on koostatud tegevuskava. Tegevuskava uuendamiseks on kogutud maakonna omavalitsustelt ja teistelt asjassepuutuvatelt organisatsioonidelt info nende algatuste ja plaanide kohta, mis aitavad kaasa valdkondlike strateegiliste eesmärkide saavutamisele.

Arengustrateegia tegevuskava uuendamiseks andsid sisendi arenduskeskuse suunajuhid. Maakondlike ja kohalike mõjuga investeeringute nimekirja ülevaatamisel ja ajakohastamisel osalesid maakonna kohalikud omavalitsused. Arengustrateegia tegevuskava uuendamise avalikustamise protsessi käigus said teha ettepanekuid organisatsioonid, partnerid ja maakonna elanikud.

Uuendatud tegevuskava sisaldab valdkondlike tegevusi, mis on vajalikud visiooni ja eesmärkide saavutamiseks ning maakondlike ja kohalike mõjuga investeeringuid koos objekti/projekti nime, indikatiivse maksumuse, vastutaja, partnerite ja teostamise tähtajaga.

Tegevuskavas on üksteist valdkondlikku alajaotust: 1. Tervis ja heaolu ning siseturvalisus; 2. Elukestva õppe valdkond; 3. Kestliku kogukonna valdkond; 4. Majandusvaldkond; 5. Kultuuri ja eripära valdkond; 6. Taristu ja looduskeskkond; 7. Maine valdkond; 8. PATEE tegevussuunad; 9. PEEK tegevussuunad; 10. Kagu-Eesti programmi tegevussuunad; 11. Setomaa programmi rakendamine .

Võru maakonna arengustrateegia 2035+ tegevuskava aastateks 2023-2027 kinnitatakse maakonna kohalike omavalitsuste volikogude poolt eraldi määrusega.

Arengustrateegia tegevuskava koostamisel on arvestatud Rahandusministeeriumi poolt välja töötatud maakonna arengustrateegia koostamise juhendiga.

**Eelnõu võrdlev analüüs**

Eelnõu on kooskõlas kehtivate seaduste ja teiste õigusaktidega. Maakonna arengustrateegia tegevuskava on kooskõlas maakonna kohaliku omavalitsuse üksuste eelarvestrateegiatega.

**Määruse mõjud**

Kohaliku omavalitsuse korralduse seaduse § 373 lg 11 kohaselt võetakse riigieelarvest kohaliku omavalitsuse üksustele juhtumipõhiste toetuste andmisel, riiklike investeeringute kavandamisel ja riigiasutuste osutatavate teenuste kättesaadavuse muutmisel maakonnas arvesse maakondlikus arengustrateegias kavandatud arengueesmärke ja kajastatud tegevuskogumeid.

**Määruse rakendamine**

Kord aastas koostab SA Võrumaa Arenduskeskus ülevaate, millised projektid on ellu viidud, millised mitte, samuti täiendatakse tegevuskava vajadusel uute projektidega. Tegevuskava puhul on tegemist nn rulluva dokumendiga, mis kirjeldab tegevusi 4 aasta perspektiivis ning igal aastal lisandub sellesse uus tegevusaasta.

**Määruse jõustumine**

Määrus jõustub …....

**Eelnõu koostaja**

Aivar Nigol

arendusnõunik

SA Võrumaa Arenduskeskus